***Република Србија***

***ОСНОВНИ СУД У ОБРЕНОВЦУ***

***Су бр IV-32-10/2016***

***01. јун 2016. године***

***О б р е н о в а ц***

***ОДГОВОР***

***заинтересованом лицу у поступку***

***јавне набавке мале вредности број ЈНМВ 1/2016***

 Сходно одредби члана 63. став 2 Закона о јавним набавкама, а на захтев заинтересованог лица од 31.05.2016. године за давање појашњења у поступку јавне набавке мале вредности – извођење радова на увођењу система за аутоматску дојаву пожара у сутерену зграде Основног суда у Обреновцу број ЈНМВ 1/2016, дајемо одговоре:

***1) Питање:***

Према важећим позитивним прописима који регулишу област заштите од пожара, односно према Закону о заштити од пожара и Правилнику о полагању стручног испита и условима за добијање лиценце и овлашћења за израду главног пројекта заштите од пожара, пројектовање и извођење посебних система и мера заштите од пожара може обављати привредно друштво које има овлашћење за обављање послова пројектовања и извођења посебних система и мера заштита од пожара, издату од Министарства унутрашњих послова Републике Србије – Сектор за ванредне ситуације, Управа за превентивну заштиту. Молим вас да допуните конкурсну документацију и у складу са горе поменутим прописима и предметом јавне набавке, захтевате да се достави одговарајуће овлашћење односно овлашћење за обављање послова пројектовања посебних система и мера заштите од пожара за област израда пројеката стабилних система за дојаву пожара и овлашћење за обављање послова извођења посебних система и мера заштите од пожара за област извођење стабилних система за дојаву пожара.

**1а) Одговор:**

Наручилац **прихвата сугестију** заинтересованог лица у погледу услова за учешће у поступку јавне набавке који подразумева да понуђач мора доказати да има важећу дозволу надлежног органа за обављање делатности која је предмет јавне набавке. У том смислу ће **конкурсна документација бити допуњена**, па ће се код обавезних услова за учешће у поступку јавне набавке **на страни 6** конкурсне документације додати следећи услов: ,,Да има важећу дозволу надлежног органа за обављање делатности која је предмет јавне набавке (чл.75 ст.1 тач.5 Закона) – Решење Министарства унутрашњих послова Републике Србије за уградњу стабилног система за дојаву пожара и за унапређење послова заштите од пожара или лиценцу према „Правилнику о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара” („Службеном гласнику РС” бр. 21/2012).

Наиме, издавање лиценци за правна лица према „Правилнику о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара” (“Службеном гласнику РС” бр.21/2012.) су у току. С` обзиром да у тренутку расписивања ове јавне набавке МУП није издао ни једну лиценцу, довољан услов је да фирма поседује старо решење. Понуђачи које су евентуално добили лиценцу према „Правилнику о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара” („Службеном гласнику РС” бр. 21/2012.) такође испуњавају услове.

**2) *Питање:***

Сходно одредбама Правилника о електромагнетској компатибилности дефинисана је обавеза прибављања потврде о усаглашености за опрему која може проузрковати електромагнетске сметње и/или на опрему на коју те сметње могу да утичу погоршавајући њене карактеристике. На основу претходно наведеног молимо вас да извршите измену конкурсне документације и да од потенцијалног испоручиоца централног уређаја за дојаву пожара захтевате потврду о усаглашености производа са одредбама Правилника о електромагнетској компатибилности.

***3) Питање***

Сходно одредбама Правилника о електричној опреми намењеној за употребу у оквиру одређених граница напона дефинисана је обавеза прибављања потврде о усаглашености за електричну опрему намењену за употребу у границама напона између 50 V и 1000 V за наизменичну струју и између 75 V и 1500 V за једносмерну струју. Како се централни уређај напаја наизменичним напоном 220 V на основу претходно наведеног молимо вас да извршите измену конкурсне документације и да од потенцијалног испоручиоца централног уређаја за дојаву пожара захтевате потврду о усаглашености производа са одредбама правилника о електричној опреми намењеној за употребу у оквиру одређених граница напона.

 ***Одговор на питање 2) и 3):***

Наручилац **прихвата сугестију** заинтересованог лица у погледу спецификације опреме , па ће конкурсна документација бити допуњена на тај начин да ће се у спецификацији на страни 25 предвидети да: **наведена опремна треба да поседује Потврду о усаглашености на основу правилника о електромагнетној компатибилности, као и Потврду о усаглашености на основу Правилника о електричној опреми намењеној за употребу у оквиру одређених граница напона.**

У том смислу, сходно члану 63. став 1. Закона о јавним набавкама ("Службени гласник РС", бр. 124/2012), врши се **измена конкурсне документација број 1/2016**, па је потребно да измењену конкурсну документацију (**стране 6. и 25.**) преузмете са Портала јавних набавки: portal.ujn.gov.rs или са интернет адресе наручиоца: www.ob.os.sud.rs и да понуду доставите у складу са наведеним изменама.

***ЗА КОМИСИЈУ НАРУЧИОЦА***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***